  Виталий Пронин И. Семёнов: Анжелика Петровалэсь материалъёссэ лыдӟи, гожъяськыны быгатон солы Инмарен сётэмын.Шараямын Эрик Батуев нимо премилэн лауреатъёсызлэн нимъёссы. Дано премиез басьтоз 3 адями.Ваньзы соос мылысь-кыдысь гожъясько, материалъёсазы висьытӥсь ужпумъёс ӝутъяло.  Нылпиослы «Кизили» журналлэсь редакторзэ, писателез Ульфат Бадретдиновез тодӥсьтэмез ӧвӧл. Бадӟым портфолиоен конкурсэ пыриськиз Ува ёросысь Ӵушкам гуртысь Евгений Эжбаев но. Кызьы вера, йӧскалык премиез сётонъя комиссилэн ёзчиез, «Удмурт дунне»  газетлэн редакторез Зинаида Рябинина, та  адямиос гожъясько пӧртэм жанръёсын, удмуртлыкем герӟаськем ужпумъёсты ӝуто шаерысьтымы  ӟуч газетъёслэн бамъёсазы. Куинетӥез лауреат луиз Пичи Пурга ёросысь «Маяк» газетысь егит журналист Анжелика Петрова.- Туэ выльысен пусйыны малпамы егит журналистъёсы но, - вера «Удмурт Кенеш» огазеяськонлэн тӧроез Игорь Семёнов. - Паймытӥз Анжелика Петрова. Материалъёссэ лыдӟи, гожъяськыны быгатон солы Инмарен сётэмын. Оскисько, азьланяз нылмурт бадӟым  журналист луоз шуыса.Премиез басьтыны мылкыд карисьёс 7 кузя вал, мылысь-кыдысь пыриськизы Пичи Пурга, Алнаш, Ува ёросъёсысь журналистъёс.Мария Векшина Туспуктӥз А. Горбунов Теги: удмуртлык ЭрикБатуевнимоэлькунпремия  